open-index/open-wikipedia-markdown huggingface dataset:
פסגת מילר (אריזונה)

**פסגת מילר** (באנגלית: **Miller Peak**) היא הר בהרי הואצ'וקה במחוז צ'וציז במדינת אריזונה שבארצות הברית.

גובהה של הפסגה 2,879 מטרים מעל פני הים, והיא הפסגה הגבוהה ביותר בדרום ארצות הברית. בחודשי החורף נפוצות סופות שלגים באזור, ובקיץ נפוצות סופות רעמים, ושיטפונות.

הפסגה מתנשאת לגובה של 1,526 מטרים מעל סביבתה.

הפסגה ממוקמת 16 קילומטרים דרומית לעיר סיירה ויסטה.

הפסגה היא הנקודה הגבוהה ביותר בשטח הבר מילר שביער הלאומי קולורדו.

בשנת 2011 נשרף אזור הפסגה בשרפת יער, ומרבית עצי האורן שהיו על הפסגה נשרפו.

## מסלולי הליכה

ניתן להגיע לפסגת ההר במספר מסלולי הליכה. המסלולים קשים להליכה מאחר שנדרש עליה של 1,100 מטרים, ואורכם של המסלולים נע בין 14 ל-18 קילומטרים. שביל מונטזומה הוא הפופולרי בשבילי ההליכה.

## קישורים חיצוניים
* פסגת מילר באתר הסקר הגאולוגי של ארצות הברית
* פסגת מילר באתר peakbagger
* פסגת מילר באתר summitpost

; טיפוס
* פסגת מילר- מידע למטפסים באתר alltrails
* פסגת מילר באתר hikearizona
* שביל מילר קניון (באתר הממשל הפדרלי של ארצות הברית)
* שביל קרסט (באתר הממשל הפדרלי של ארצות הברית)
* תצלומים מהטיפוס על פסגת מילר
* 

* תחזית מזג אוויר עדכנית ארוכת טווח עבור פסגת מילר (לפי גבהים)

;שטח הבר מילר
* אתר רשמי של שטח הבר מילר (באתר הממשל הפדרלי של ארצות הברית)
* שטח הבר מילר באתר wilderness

## הערות שוליים

מילר
רמת פטוואר

**רמת פטוואר** או **רמת פטבאר** (באנגלית: **Petvar Heights**; בבולגרית: **Петварски възвишения**) היא רמה בדרום מזרח רכס סנטינל בהרי אלזוורת', בארץ אלזוורת' שבאנטארקטיקה.

## היסטוריה
### גילוי הרמה

הרמה מופתה לראשונה על ידי הסקר הגאולוגי של ארצות הברית, בשנת 1961. הרמה מופתה בשנית בשנת 1988.

### מקור השם

הרמה נקראת על שם היישוב פטוואר שבדרום בולגריה.

## גאוגרפיה

שיא גובהה של הרמה הוא 2,400 מטרים מעל פני הים (בהר מאלן).

לרמה צורת אליפסה, שקוטרה 21 קילומטרים.

קרחון ווסבכר בדרום מערב לרמה, מעבר קאסילאג שממערב לרמה וקרחון קורניקר שמצפון מערב לרמה מפרידים בין הרמה לייתר רכס סנטינל.

פנים הרמה מנוקזת על ידי הקרחונים האדמאן, קארי, ראזבוינה, גאבארה ודיבידיאדובו.

### אתרים עיקריים
אתרים עיקריים ברמה:

## לקריאה נוספת

* הגאזט האנטארקטי של בולגריה 

## קישורים חיצוניים

* רמת פטוואר באתר הגאזט האנטארקטי המשווה SCAR של ממשלת אוסטרליה

## הערות שוליים

פטוואר
פטוואר
רכס פרייז'ר (אנטארקטיקה)

**רכס פרייז'ר** או **מצוק פרייז'ר** (באנגלית: **Frazier Ridge**) הוא רכס תלול ברכס הריטג' שבאנטארקטיקה.

## גאוגרפיה
הרכס מצוי ממערב לקרחון ובסטר. הרכס מתחיל במצוק פאונדרז וממשיך צפונה לקרחון מינסוטה.

ברכס מצויה פסגת מויר.

גובהו של הרכס 1,606 מטרים מעל פני הים.

### אתרי הרכס

## היסטוריה
### מקור השם

שמו של הרכס ניתן לו על ידי משלחת המחקר הגאולוגית של אוניברסיטת מינסוטה אשר חקרה את האזור בין 1964–1963.

הרכס נקרא על שם סמל הרברט ג'י. פרייז'ר (Herbert J. Frazier) קשר בחוליית התחבורה ה-62 אשר סייעה למשלחת המחקר.

## לקריאה נוספת

• R. L. Oliver, P. R. James, J. B. Jago, editors, **[https://books.google.co.il/books?id=KE3wCs13g7IC&pg=PA264&lpg=PA264&dq=%22Frazier+Ridge%22+Antarctica&source=bl&ots=j4-6RIq0Oz&sig=376e5CVqtEv2ZCldjKavMzmhRi0&hl=en&sa=X&ved=2ahUKEwig5ZyuyNLfAhV-AxAIHV2ACRQQ6AEwBXoECAUQAQ#v=onepage&q=%22Frazier%20Ridge%22%20Antarctica&f=false Antarctic Earth Science]**, P 264

## קישורים חיצוניים

* רכס פרייז'ר באתר הסקר הגאולוגי של ארצות הברית
* רכס פרייז'ר באתר הגאזט האנטארקטי המשווה SCAR של ממשלת אוסטרליה

## הערות שוליים

פרייז'ר
פרייז'ר
חיים תמיר

**חיים רוזנברג תמיר** (1909 – 20 במאי 1992) היה מתעמל פולני-ישראלי, אלוף המכביה השנייה (1935) בהתעמלות בקרב רב (12). מורה לחינוך גופני, ומחברם של ארבעה ספרי הוראת ההתעמלות, יושב ראש ועדת ההתעמלות בהתאחדות לספורט ומארגנם של אירועים המוניים, ובהם כינוסי הפועל בישראל ומופעי עצמאות באפריקה.

## ביוגרפיה
חיים תמיר נולד בשם **חיים רוזנברג** בקרקוב, פולין. הוא היגר עם משפחתו לצ'כיה ובהמשך ללייפציג שבגרמניה. בשנת 1929 הוא סיים הוראת חינוך גופני.

### אלוף המכביה
במכביה השנייה שנערכה בשנת 1935, זכה רוזנברג כנציג פולין, במדליית זהב בתחרות הקרב רב (12) בתוצאה של 189 נקודות, לפני קליפר מאוסטריה (184 נקודות) ופלזנפלד מצ'כוסלובקיה (176 נקודות).

לאחר המכביה נשאר בארץ ישראל בעזרתו של זליג רוסצקי איש ההגנה והנהלת מכבי.

בשנת 1952 ארגן בטקס הפתיחה של כינוס הפועל החמישי את מופע ההתעמלות הגדול ביותר בישראל עד אותה העת, שכלל 6000 מתעמלים. בשנת 1956 הוא שוב ארגן את מופע ההתעמלות בטקס הפתיחה של כינוס הפועל השישי. במשך השנים זכה לארגן מופעי פתיחה נוספים של כינוסי הפועל, וטקסי יום עצמאות של מדינות באפריקה.

תמיר התמנה למאמן הראשי בהתעמלות בקבוצת הפועל תל אביב עד שנת 1961. ב-1962 התמנה ליושב ראש ועדת ההתעמלות בהתאחדות לספורט.

בשנת 1973 החל תמיר ללמד חינוך גופני בתיכון עירוני ה' בתל אביב, לאחר נפילתו של המורה יצחק הוכמן במלחמת יום הכיפורים.

## ספריו
* **חוקת הניקוד בהתעמלות לגברים** - בהוצאת התאחדות הספורט בישראל
* **יום יום התעמלות** - בהוצאת מכון וינגייט לחינוך גופני ולספורט
* **התעמלות ראוה** - בהוצאת מכון וינגייט לחינוך גופני ולספורט
* **התעמלות על מכשירים** - בהוצאת מכון וינגייט לחינוך גופני ולספורט

## פרסים ותארים
* בשנת 1953 זכה בפרס הוז לספורט על ספרו "התעמלות ראוה"

## קישורים חיצוניים
* קובי לידרמן, חיים תמיר המורה שלי לחינוך גופני, בפייסבוק 5 ביולי 2016
* 
* 
* 
* 

## הערות שוליים

קטגוריה:אלופי המכביה
קטגוריה:אנשי חינוך ישראלים
קטגוריה:מאמני התעמלות
קטגוריה:מתעמלים יהודים
קטגוריה:ספורטאים פולנים
קטגוריה:עסקני ספורט ישראלים
קטגוריה:ישראלים ילידי פולין
קטגוריה:אישים הקבורים בבית הקברות ירקון
קטגוריה:זוכי פרס דב הוז
קטגוריה:ישראלים שנולדו ב-1909
קטגוריה:ישראלים שנפטרו ב-1992
ספוג מנגר

ממוזער|336x336 פיקסלים|ספוג מנגר מאיטרציה רביעית (דגם תלת־ממדי, לחצו להגדלה)
**ספוג מנגר** (ידוע גם כקוביית מנגר, קוביית שירפינסקי או ספוג שירפינסקי) הוא פרקטל תלת-ממדי. הספוג הוא הכללה תלת-ממדית של קבוצת קנטור החד-ממדית ושטיח שרפינסקי הדו-ממדי. הוא תואר לראשונה ב 1926 על ידי קרל מנגר במחקריו אודות מושג המימד במרחב טופולוגי.

## בניית הקובייה
שמאל|ממוזער|300px|בניה של ספוג מנגר עד איטרציה שלישית
# לחלק כל פאה בקובייה לתשעה ריבועים כמו בקובייה הונגרית. מתקבלות תת-פאות של 26 תת-קוביות.
# להסיר את התת-קובייה של כל תת-פאה מרכזית וגם את התת-קובייה המרכזית החבויה בתוך הקובייה הגדולה. נותרות 20 תת-קוביות. זו רמה 1 של ספוג מנגר והיא דומה לקובייה ריקה (Void Cube).
# לחזור על צעדים 1 ו-2 עבור כל אחת מ-20 הקוביות וחוזר חלילה.

## תכונות

## קוביית ירושלים
קוביית ירושלים היא פרקטל שתואר ב 2011 על ידי אריק בירד. הוא נוצר על ידי חיתוך של צלב יווני ל 8-קוביות באיטרציה ראשונה ו-12 קוביות במיקום שונה באיטרציה שנייה וחוזר חלילה עד אינסוף. נוצרת דוגמה המזכירה את צלב ירושלים.

## המחשות

קובץ:Mengersponge.gif|בניה של ספוג מנגר עד איטרציה רביעית
קובץ:Mengerova houba.jpg|פסל של שלושה מהלכים בספוג מנגר
קובץ:Cmglee Cambridge Science Festival 2015 Menger sponge.jpg|ספוג מנגר גדול בפסטיבל המדע בקיימברידג' 2015
קובץ:Sierpinskisnowflake.gif|פתית שירפניסקי-מנגר. הקוביות בפינות מוסרות.
קובץ:Menger4_Coupe.jpg|חיתוך של ספוג מנגר על ידי מישור אלכסוני. מתקבל בין היתר מגן דוד.
קובץ:Jerusalem_Cube.jpg|קוביית ירושלים בהדפסה תלת-ממדית


## ראו גם
* משולש שרפינסקי
* פתית השלג של קוך

## קישורים חיצוניים

* 

קטגוריה:פרקטלים
קטגוריה:קוביות
מורופוס

**מורופוס** (שם מדעי: *Moropus*; מילולית: "רגל איטית") הוא סוג נכחד של יונק מפריט פרסה ממשפחת הכליקותריים שחי בתקופת המיוקן לפני 20-13 מיליון שנה באמריקה הצפונית.

## מאפיינים
מאובניו של יונק זה נמצאו באורגון, נבדה, נברסקה וקליפורניה.

היצור נחקר וקיבל את שמו ב-1877 מאת הפלאונטולוג עתניאל מארש שגם נתן שם לשני מינים. הוא הזכיר במראהו סוס קדום בעל מבנה גוף של עצלן קרקע והיה איטי ובעל ציפורניים ארוכות במקום פרסות, מה שנתן לו את שמו. עם זאת מדענים מודרניים מעריכים שמבנה הגפיים יכל לעזור לו לנוע בקלות יחסית על הקרקע בדומה לרגלי עופות.

אורכו המוארך של המורופוס הגיע ל-2.5 מטר והוא שקל מעל 250 ק"ג בחלק מהמינים. רגליו הארוכות עזרו לו לקטוף עלים מהעצים. פניו וצווארו הזכירו מיני סוסים קדומים והלסת הכילה הרבה שיניים חותכות קטנות. אורח חייו אולי דמה לזה של עצלני קרקע וייתכן שהיה מטרה קלה לטורפים כמו ההאינדון. עם זאת גודלו והטפרים עזרו לו להימנע מתקיפה.

הוא נכחד באמצע המיוקן, ככל הנראה משינויי אקלים שהכחידו את הצמחייה המיוערת בה חי ויצרו ערבות בהם מעט עצים לאכול.

## בתרבות
המורופוס מופיע בסדרה מפלצות חוזרות לתחייה שם הוא נטרף על ידי טיטאניס.

## ראו גם
*אנכילותריום - יונק אפריקני קרוב

## קישורים חיצוניים

* 

קטגוריה:בעלי חיים שתוארו ב-1877
קטגוריה:טקסונים שתוארו בידי עותניאל צ'ארלס מארש
קטגוריה:כליקותריים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מפריטי פרסה שחיו במיוקן
קטגוריה:מאובני טקסונים שתוארו ב-1877
מריה כריסטינה מנאפולי וסיציליה

**מריה כריסטינה מנאפולי וסיציליה** (באיטלקית: **Maria Cristina di Napoli e Sicilia**; 17 בינואר 1779 - 11 במרץ 1849) הייתה נסיכת נאפולי וסיציליה ולאחר מכן מלכת סרדיניה, כאשתו של קרלו פליצ'ה, מלך סרדיניה.

## ביוגרפיה
מריה כריסטינה נולדה ב-17 בינואר 1779 בקזרטה, לפרננדו הראשון, מלך שתי הסיציליות ולמריה קרולינה אוסטריה, בתם של פרנץ הראשון, קיסר האימפריה הרומית הקדושה והקיסרית מריה תרזה מאוסטריה. אחותה התאומה הנסיכה מריה כריסטינה אמליה מתה מאבעבועות שחורות בשנת 1783, בגיל ארבע, שבוע אחרי שאחיהם הנסיך ג'וזפה מת מהמחלה.

היא הייתה הילדה האהובה על אמה.

ב-6 באפריל 1807 היא התחתנה בפלרמו עם הנסיך קרלו פליצ'ה מסבויה, אשר הפך למלך סרדיניה כאשר אחיו הבכור ויטוריו אמנואלה הראשון, מלך סרדיניה התפטר מתפקידו בשנת 1821. עד שבעלה הפך למלך, היא החזיקה בתואר דוכסית ג'נובה.

הזוג המלכותי התעניינו באמנות ואמנים, והפכו את בית המלוכה באלייה ואת וילה רופינלה בפראסקאטי למגורים נוחים.

במהלך שלטונו של בעלה, הם התגוררו בארמון שיאבלזה, שם נפטר בעלה בשנת 1831.

בשנת 1825 העסיקה מריה כריסטינה את הארכאולוג המרקיז לואיג'י ביונדי, אשר ביצע עבודות חפירה בטוסקולום.

קרלו פליצ'ה מת בשנת 1831 לאחר שמלך עשר שנים. מריה כריסטינה חיה את שארית חייה טורינו, נאפולי, אלייה ופראסקאטי, ומתה ב-11 במרץ 1849 בסאבונה, ליגוריה.

## אילן יוחסין

## קישורים חיצוניים

* 

## הערות שוליים

קטגוריה:דפים עם תרגומים שלא נסקרו
קטגוריה:ילידות 1779
קטגוריה:נפטרות ב-1849
אוזבק חאן

**אוזבק חאן** (1282–1341; בשמו המלא: **סולטאן מוחמד אוזבק**; במונגולית: **Өзбег**, בטורקית: **Özbek Han**)  היה שליט מונגולי אשר שלט בחאנות אורדת הזהב למשך התקופה הארוכה ביותר מ-1313 ועד 1341. בימי שלטונו הגיעה אורדת הזהב לשיא פריחתה. 

הוא קבע כי האסלאם תהיה דת המדינה ואסר על קיומן של אמונות מסורתיות אחרות של עמים טורקים ומונגולים.

אוזבק החזיק באחד הצבאות הגדולים בעולם אשר מספרם עלה על 300,000 לוחמים.

## קישורים חיצוניים

* 

קטגוריה:חאנים
קטגוריה:צאצאי ג'ינגיס חאן
קטגוריה:ילידי 1282
קטגוריה:נפטרים ב-1341
מירזא אקא ח'אן כרמאני

**מירזא עבד אל-חוסין**, הידוע בשם **מירזא אקא ח'אן כרמאני** (בפרסית: میرزا آقاخان کرمانی; 1864–1896/7) היה אינטלקטואל ורפורמטור איראני מתנועת הבאביזם. הוא מן הדמויות המפורסמות ביותר במהפכה החוקתית באיראן. מירזא אקא ח'אן ניצב בשורה אחת עם פתח-עלי אח'ונדזאדה, ממייסדי הלאומיות המודרנית באיראן. הוא ושותפיו לרעיון, שיח' אחמד רוחי ומירזא חסן ח'אן ח'יר אל-מולכ, הוצאו להורג בתבריז, וראשם נערף.

## תולדות חייו
מירזא אקא ח'אן היה בן לאחת המשפחות הנכבדות בכרמאן. הוא נולד במשיז, כפר קטן ליד כרמאן, ושם התחיל ללמוד. את המשך לימודיו עשה כבר בכרמאן, שם למד את כל המקצועות הראויים למעמדו: משפט אסלאמי, פילוסופיה, מדעי הקוראן, ספרות ובלשנות. המורה המפורסם ביותר שלו באותה תקופה היה מולא מוחמד ג'עפר כרמאני שיח' אל-עולמא, שנחשד מאוחר יותר בהשתייכות לדת הבאבית. בזכות לימודיו אצל מולא ג'עפר ואצל בנו שיח' אחמד רוחי, נחשף מירזא אקא ח'אן לאסכולה השיח'ית ונטה לכיוון הדת הבאבית. הוא היה מתומכי סובח-י אזל.

כשהיה כבן שלושים, אקא ח'אן ואחמד רוחי עזבו את כרמאן ועברו לאספהאן. בשנים 1884–1886 נדד בערים שונות והגיע עד איסטנבול, בין היתר כדי להתחמק מבקשת הסגרה שפורסמה נגדו. בשנת 1886 הוא ביקר בקפריסין, שם נפגש עם סובח-י אזל והתחתן עם בתו. לאחר מכן חזר להתגורר באיסטנבול לתקופה ארוכה.

ב-1890 התחיל התכתבות ענפה עם מירזא מלכום ח'אן, שניסה לעורר התחדשות מחשבתית ומדינית באיראן. מירזא אקא ח'אן הושפע מרעיונות אלו ועזר בהפצתם באיראן. הוא גם פעל יחד עם ג'מאל א-דין אל-אפגאני כדי לקדם רפורמות שונות. פעילויות אלה הטרידו את הממשל הפרסי אף שלא ישב בתחומי פרס. ב-1896 הוסגר מירזא אקא ח'אן יחד עם שניים משותפיו לרעיון לאיראן; הם הואשמו בבגידה ובניסיון לרצח והוצאו להורג ביולי של אותה שנה.

## כתביו
מירזא אקא ח'אן כרמאני הרבה לכתוב בעיתונות האיראנית והעותמאנית, בין היתר בכתבי העת "קאנון" ו"אח'תר". כמו כן, הוא כתב דברי הגות ושירה, מאמרי תאולוגיה ופוליטיקה. נטייתו הבאבית-אזלית נוכחת בחיבוריו. להלן רשימה חלקית:
* **כתאב-י רצ'ואן** - חיבורו הראשון שהושלם ב-1887 באיסטנבול
* **אאינה-י אסכנדרי** - היסטוריה של איראן מן העת הקדומה ועד הגעת האסלאם. הושלם ב-1891
* **השת בהשת** - חיבור אפולוגטי באבי. נכתב יחד עם שיח' אחמד רוחי. הושלם לפני 1892
* **הפתאד או דו מילת** - חיבור המבוסס על תרגום ספרו של ברנדין דה סט פייר ותוקף את הקנאות הדתית
* **נאמה-י באסתאן** - אפוס פואטי הסוקר את תולדות איראן בסגנון השאה נאמה לפירדוסי

## קישורים חיצוניים

* החיבור השת בהשת
* כתאב-י רצ'ואן
## הערות שוליים

קטגוריה:ילידי 1854
קטגוריה:נפטרים ב-1896
Ofra Haza

***Ofra Haza*** (בעברית: "**עפרה חזה**") הוא אלבומה השבעה עשר והאחרון של הזמרת-יוצרת הישראלית עפרה חזה. האלבום יצא לאור ב-24 בנובמבר 1997, על ידי חברת התקליטים ברטלסמן מיוזיק גרופ. מתוך האלבום יצאו הסינגלים: "Show Me" ו-"Give Me a Sign".

האלבום כולל בתוכו שירים בשתי שפות; אנגלית, עברית.

## רקע והפקה
בשנת 1994 עזבה חזה את חברת התקליטים וורנר מיוזיק גרופ, חברת התקליטים שהפיקה את אלבומיה הבינלאומיים וביניהם את האלבום Kirya, שהיה מועמד לפרס גראמי 1993 בקטגוריית אלבום השנה במוזיקת העולם. במקביל החליטו חזה ואלוני למתן את הקריירה הבינלאומית לאחר שבע שנות קריירה, לחזור לארץ ולהקליט את האלבום הישראלי "כל הנשמה".

עם החתימה בחברת התקליטים BMG, החלו חזה ובצלאל אלוני לעבוד על האלבום הבא *Queen in Exile* בהפקתו של יזהר אשדות יחד עם ה-Tom Tom Club ׁ(כריס פרנץ וטינה ווימאות' מ-Talking Heads). במרץ 1995, יצא הסינגל הראשון "Mata Hari" שזכה להצלחה ב-MTV, אך בשלהי אותה השנה החליטה חזה לגנוז את האלבום  בעקבות פערים אומנותיים בין חברת התקליטים החדשה. עם גניזת האלבום החלה חזה להקליט את האלבום Ofra Haza.

את האלבום הפיק פרנק פיטרסון (מי שאחראי בין השאר על להקת "אניגמה" ועל הפקה אלבומיה ושיריה של שרה ברייטמן). רוב האלבום הוקלט בהמבורג שבגרמניה וכן באולפני אבי רוד בלונדון. עפרה חזה השתתפה בכתיבת כמה שירים מתוך האלבום כדוגמת השירים "You", "Amore", "My Ethiopian Boy" וכדומה.

הלחן של "Sixth Sense" נכתב לראשונה ב-1995 כג'ינגל לתוכנית הרדיו השבועית של חזה ברדיוס 100FM, "החוש השישי".

חזה הקליטה מחדש את "Im Nin'alu" ואת "You've Got a Friend" של קרול קינג עבור האלבום. האלבום יצא לאחר נישואיה ומיד לאחר יום הולדתה ה-40. לאור השינוי בחייה האישיים, קידום המכירות של האלבום התמקד בעיקר בישראל לאחר שחברת התקליטים החליטה לסיים את ההתקשרות עם אלוני וחזה בעקבות כישלון האלבום. חזה התמסרה לחיי הנישואין והמשפחה והתרחקה מהעין הציבורית עד למותה בפברואר 2000.

בעת העבודה על האלבום Harem של הזמרת הבריטית שרה ברייטמן, המפיק פיטרסון שילב מספר סקיצות שהקליטה עפרה בעת עונת ההקלטות של האלבום הזה באלבומה של ברייטמן. ברייטמן שימשה אף כזמרת ליווי של חזה בשיר "No Time to Hate".

## הפצה
בהפצתו הראשונה הופץ האלבום בישראל על ידי חברת הד ארצי, אך עם סיום הזיכיון שלה להפיץ את אלבומי חברת BMG בישראל, לא היה האלבום זמין בארץ למשך תקופה ארוכה עד שהופץ האלבום מחדש בישראל על ידי חברת הליקון.

בשנת 2023 הוחלט לראשונה על הוצאה בלעדית ומצומצמת של האלבום בגרסת תקליט ושוב בשנת 2025 .

## רשימת רצועות

## קישורים חיצוניים

* Ofra Haza באתר Discogs

## הערות שוליים

קטגוריה:אלבומי עפרה חזה
קטגוריה:אלבומים באנגלית
קטגוריה:אלבומים שהופקו על ידי פרנק פיטרסון
קטגוריה:אלבומי חברת ברטלסמן מיוזיק גרופ
גרלין גילכריסט

**גרלין גילכריסט** (באנגלית: **Garlin Gilchrist**; נולד ב-25 בספטמבר 1982) הוא פוליטיקאי ופעיל פוליטי אמריקאי המכהן כסגן מושלת מישיגן מטעם המפלגה הדמוקרטית.

## ביוגרפיה
גילכריסט נולד בדטרויט. ב-1989 עברה משפחתו לפארמינגטון שבדרום מישיגן. הוא למד באוניברסיטת מישיגן וסיים את לימודיו שם כבוגר בהנדסת מחשבים ובמדעי המחשב. עם תום לימודיו האקדמיים, עבר גילכריסט לרדמונד שבמדינת וושינגטון, ושם עבד במשך ארבע שנים בחברת מיקרוסופט. שם סייע בבניית סדרת המוצרים "SharePoint". לאחר מכן, גילכריסט עבד עבור חברת "MoveOn.org" בוושינגטון הבירה, כמארגן קמפיין לאומי.

ביולי 2014, שב גילכריסט לעיר הולדתו דטרויט, והצטרף לממשלו של ראש העירייה מייק דוגן, ועבד תחת קצינת המידע הראשית בת' ניבלוק כמנהל חדשנות וטכנולוגיה מתעוררת. הוא יצר את האפליקציה "לשפר את דטרויט" (Improve Detroit) המאפשרת לתושבי דטרויט לדווח על בעיות שונות אל העירייה ולגורמים הנחוצים. נוסף על כך, הוא הוביל את המרכז לאחריות חברתית במדיה חברתית בבית הספר למידע של אוניברסיטת מישיגן. ב-2017, התמודד גילכריסט על תפקיד מזכיר עיריית דטרויט נגד ג'ניס ווינפרי המכהנת. הוא הפסיד לה בהפרש של 1,482 קולות.

ב-2018 בחרה בו גרטשן ויטמר, מועמדת המפלגה הדמוקרטית לתפקיד מושל מישיגן, כעמיתה למרוץ בבחירות למושלות שייערכו בנובמבר אותה השנה. עם ניצחונה של ויטמר, גילכריסט נהפך לאפרו-אמריקאי הראשון לכהן כסגן מושל מישיגן. הוא נכנס לתפקידו ב-1 בינואר 2019.

## קישורים חיצוניים

* פרופיל רשמי, באתר מושלת מישיגן 

## הערות שוליים

קטגוריה:אמריקאים ילידי מישיגן
קטגוריה:דטרויט: אישים
קטגוריה:בוגרי אוניברסיטת מישיגן
קטגוריה:סגני מושלי מישיגן
קטגוריה:אמריקאים שנולדו ב-1982
פיג'ו DMA

**פיג'ו DMA** (בצרפתית: **Peugeot DMA**) היא משאית מתוצרת יצרנית הרכב הצרפתית **[[פיג'ו]]** שיוצרה בין השנים 1941–1948.

סך הכול יוצרו 23,355 יחידות, מהן 15,309 ממרץ 1941 עד 1944, ו-8,049 יחידות לאחר מלחמת העולם השנייה.

בתקופת כיבוש צרפת, דגמי "פיג'ו DMA" יוצרו לשימוש הוורמאכט.

## דגמים
* "DMA": יוצר ממרץ 1941 - ספטמבר 1944.
* "DMA R": יוצר מיוני 1945 - ספטמבר 1946.
* "DMAG": יוצר מספטמבר 1942 - ספטמבר 1944, יוצרו 333 יחידות.
* "Q5A": יוצר מיולי 1941 - דצמבר 1941, יוצרו 176 יחידות.
* "Q5AG": יוצר מינואר 1942 - יוני 1942, יוצרו 114 יחידות.
* "DMAH": יוצר מאוקטובר 1946 - יולי 1948, יוצרו 11,045 יחידות.

### תצורות
* משאיות.
* כבאיות.
* מיניבוסים.

## תמונות

קובץ:Peugeot - Tielbeke en Co.JPG | "פיג'ו DMA" 
קובץ:1948 Peugeot DMAH Camion 1948 provenance Service Incendie Bethancourt (Doubs) photo 1.JPG | "פיג'ו DMA", שנת 1948 
קובץ:1948 Peugeot DMAH Camion 1948 provenance Service Incendie Bethancourt (Doubs) photo 2.JPG | "פיג'ו DMA", שנת 1948 
קובץ:053-2016 10 30 14-34Musée du Sapeur Pompier, Vieux-Ferrette, Delahaye GFA - Peugeot DMA.jpg | "פיג'ו DMA" - כבאית 


## ראו גם
* פיג'ו

## לקריאה נוספת
*  דגמי "פיג'ו DMA" - תמונות

## קישורים חיצוניים

* 

## הערות שוליים

קטגוריה:משאיות
קטגוריה:דגמי מכוניות שהושקו ב-1941
קטגוריה:כלי רכב צרפתיים
DMA
קטגוריה:כבאיות
קטגוריה:מיניבוסים
קטגוריה:אמצעי לחימה גרמניים במלחמת העולם השנייה
הר סטרייבינג

**הר סטרייבינג** או **הר סטריבינג** (באנגלית: **Mount Strybing**) הוא הר ברכס אוון, בדרום רכס סנטינל, בהרי אלזוורת' שבאנטארקטיקה.

גובהו של ההר 3,200 מטרים מעל פני הים.

ההר מתנשא לגובה של 1,100 מטרים מעל סביבתו.

ההר ממוקם 6 קילומטרים דרומי מזרחית להר קראדוק; אוכף קארנארה מקשר בין ההר להר קראדוק.

ההר מתנשא מעל קרחון זלצמן שמצפון מזרח לו; קרחון ברוק, שמדרום מערב לו; וקרחון סברינגהאוס שממערב לו.

## היסטוריה
### גילוי ההר
ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1959–1957.

### מקור השם
שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של נגד בכיר (מקביל לרס"ר) הנרי סטרייבינג (Henry Strybing) מחייל הנחתים של ארצות הברית, שהיה נווט בטיסות סיור במטוסי R4D שנערכו בין השנים 1958–1957.

## קישורים חיצוניים
* הר סטרייבינג באתר הסקר הגאולוגי של ארצות הברית
* הר סטרייבינג באתר הגאזט האנטארקטי של ממשלת אוסטרליה
* הר סטרייבינג באתר הגאזט האנטארקטי המשווה SCAR של ממשלת אוסטרליה
* הר סטרייבינג באתר peakbagger
* הר סטרייבינג באתר worldsummits

## הערות שוליים

סטרייבינג
סטרייבינג
פיג'ו סוג 159

**פיג'ו סוג 159** (בצרפתית: **Peugeot Type 159**) היא מכונית משפחתית מסוג טורפדו ("Torpedo car" ), מתוצרת יצרנית הרכב הצרפתית **[[פיג'ו]]** אשר יוצרה בין השנים 1919–1920.

## מאפיינים
* דגם "פיג'ו סוג 159" היה הדגם הראשון שייצרה "פיג'ו" לאחר מלחמת העולם הראשונה.
* 4 נוסעים.
* מערכת היגוי - מימין.
* מנוע קדמי.
* מנוע הנעה אחורית.

## תמונות

קובץ:1914-1918 Peugeot Type 159 Torpedo photo 1.JPG | "פיג'ו סוג 159" 
קובץ:1914-1918 Peugeot Type 159 Torpedo photo 2.JPG | "פיג'ו סוג 159" 
קובץ:Peugeot Type 159 01.jpg | "פיג'ו סוג 159" 
קובץ:Peugeot Type 159 02.jpg | "פיג'ו סוג 159" 


## ראו גם
* פיג'ו
* פיג'ו סוג 156
* פיג'ו סוג 163 

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1919
קטגוריה:מכוניות צרפתיות
159
פסגת מאטניי

**פסגת מאטניי** (באנגלית: **Matney Peak**) היא פסגה שאינה מכוסה קרח, ברכס הריטג' בהרי אלזוורת' בארץ אלזוורת' שבאנטארקטיקה. 

הפסגה נמצאת בשרשרת ההרים המרכזית של הרכס, ממזרח לקרחון ובסטר. 

גובהה של הפסגה 1,810 מטרים מעל פני הים. 

## היסטוריה
### גילוי הפסגה
הפסגה מופתה על ידי הסקר הגאולוגי של ארצות הברית, באמצעות סקרים על הקרקע ותצלומי אוויר שבוצעו על ידי צי ארצות הברית בין השנים 1966–1961.

### מקור השם
שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שם  האוויראי הימי הבכיר (Chief Aviation Boatswain's Mate) ויליאם ר. מאטניי (William R. Matney) מצי ארצות הברית, אשר ייעל את השימוש בדלקים באנטארקטיקה, עת כיהן כקצין הדלקים במהלך "מבצע קיפאון עמוק" בשנת 1966.

## קישורים חיצוניים
* פסגת מאטניי באתר הסקר הגאולוגי של ארצות הברית
* פסגת מאטניי באתר הגאזט האנטארקטי של ממשלת אוסטרליה
* פסגת מאטניי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פסגת מאטניי
* תחזית מזג אוויר עדכנית ארוכת טווח עבור פסגת מאטניי
** תחזית מזג אוויר עדכנית שעתית עבור פסגת מאטניי

## הערות שוליים

מאטניי
מאטניי
בוסקה סימון

**בושקה שימון** (בהונגרית: **Simon Böske**; השם הפרטי המקורי שלה אֶרְזֵ'בֶּט, המקבילה בהונגרית לאליזבת, 15 בפברואר 1909 - 28 באוקטובר 1970) הייתה דוגמנית הונגריה-יהודיה, מלכת היופי הראשונה של הונגריה, מיס אירופה לשנת 1929.

## ביוגרפיה
ממוזער|לוח זיכרון בבית הולדתה בעיר קסטהיי
בושקה שימון נולדה בחבל הארץ של מערב טרנסדנוביה. היא התגלתה בגיל 16, ובשנת 1925 השתתפה לראשונה בתחרות יופי.

ב-1929 נבחרה למיס הונגריה בשנה הראשונה בה התחילה התחרות.

לאחר מכן באותה שנה נבחרה גם למיס אירופה בתחרות שנערכה בפריז, צרפת. לאחר זכייתה נערך עבורה אירוע פרטי בהשתתפות נשיא צרפת. עם חזרתה למדינתה היא התקבלה בתשואות על ידי אלפים בתחנת הרכבת בבודפשט.

בגלל התקפות אנטישמיות ולחץ פוליטי היא ויתרה על השתתפותה בתחרות היופי הבינלאומית ("מיס תבל").

היא קיבלה מספר הצעות להשתתפות בסרטים אך דחתה אותן. זמן קצר לאחר זכייתה בתחרויות היופי היא נישאה בבודפשט לפאל בראמר סיטונאי טקסטיל. לאחר מכן התגרשו, והיא נישאה לדניאל יוב (השם ההונגרי לאיוב) מנהל האומנותי של התיאטרון הקומדיה של בודפשט. היא ובעלה השני היו ניצולי שואת יהודי הונגריה. היא נפטרה ב-28 באוקטובר 1970, בגיל 61 והובאה למנוחת עולמים לצד בעלה בבית הקברות היהודי ברחוב קוזמה בבודפשט.

## לקריאה נוספת
*כתבה על בושקה שימון באתר העיתון Magyar Nemzet ההונגרי 
*בושקה שימון היא מלכת היופי הראשונה של הונגריה 
*

## קישורים חיצוניים

## הערות שוליים

קטגוריה:זוכות מיס הונגריה
קטגוריה:זוכות מיס אירופה
קטגוריה:משתתפות בתחרות מיס אירופה
קטגוריה:יהודיות הונגריות
קטגוריה:משתתפות יהודיות בתחרויות יופי
קטגוריה:ניצולות השואה: הונגריה
קטגוריה:יהודים בשואה: הונגריה
קטגוריה:הונגריות שנולדו ב-1909
קטגוריה:הונגרים שנולדו ב-1909
קטגוריה:נפטרות ב-1970
קטגוריה:הונגרים שנפטרו ב-1970
21 לוטטיה

**21 לוטטיה** (באנגלית: **Lutetia 21**) הוא אסטרואיד גדול שהתגלה ב־1852. האסטרואיד צולם על ידי הגשושית
רוזטה של סוכנות החלל האירופית ביולי 2010, ובמשך כשנה זה היה האסטרואיד הגדול ביותר שגשושית הגיעה בסמוך אליו. לוטטיה נמצא בחגורת האסטרואידים הראשית בין מאדים לצדק והוא שריד נדיר מהחומר המקורי שיצר את מערכת השמש.

## מקור השם
מקור השם "לוטטיה" נובע משם העיר הקדומה בצרפת (לוטטיה). הרומאים נתנו את שם זה לעיר הגאלית שכיום נקראת פריז.
פירוש המילה "לוטטיה" הוא עפר או בוץ.

## גילוי וחקירה
האסטרואיד "לוטטיה" התגלה לראשונה ב־15 בנובמבר 1852, על ידי הרמן גולדשמידט.
ב־10 ביולי 2010 הגשושית רוזטה של סוכנות החלל האירופאית חלפה על פני מרחק מינימלי של 3170 ק"מ במהירות של 15 קמ"ש לשנייה וצילמה את האסטרואיד.

## מאפיינים
האסטרואיד לוטטיה שייך לקבוצת אסטרואידים גדולים, ממדיהם מעל 100 ק"מ. אסטרואיד זהו שריד נדיר מהחומר המקורי שיצר את מערכת השמש. גילם של חלקים מפני השטח שלו הם 3.6 מיליארד שנה. נספרו על האסטרואיד יותר מ־356 מכתשים שקוטרם נע בין 600 מטר עד 55 ק"מ, ועומקם מגיע ל־10 ק"מ. המכתש הגדול ביותר שנמצא עליו הוא מכתש "מסיליה" שקוטרו 55 ק"מ. פנימו של האסטרואיד לוטטיה הוא נקבובי, וצפיפות גבוהה מעידה שהוא עשיר ביסודות מתכתיים, כגון ברזל. האסטרואיד מכוסה בשכבת אבק שהגרגירים שלה הם בגודל של 50 עד 100 מיקרון. בנוסף, התגלו רשת של "Gooves" - סדקים וגרבנים הדומים לכאלה שמצויים על פובוס. לוטטיה הוא האסטרואיד הגדול ביותר שביקרה בו גשושית. אסטרואיד זה לא מסיבי מספיק כדי לאפשר לכוח הכבידה לעגל אותו. נראה שהגוף מצולק במכתשים רבים, שאריות מימיה הראשונים של מערכת השמש. אסטרואיד זה עובר של כוכב לכת, בימינו הוא עדיין קפוא, ונמדד בטמפרטורה של K 28- ל־K 103-.

## קישורים חיצוניים

* 
* 

קטגוריה:חגורת האסטרואידים
אורי יזהר

**אורי יזהר** (נולד ב-14 באוקטובר 1937) הוא סוציולוג, סופר ופובליציסט ישראלי, משמש כחוקר ביד טבנקין, מוסד המחקר, התיעוד והעיון של התנועה הקיבוצית.

## ביוגרפיה
יזהר גדל בתל אביב. בשנת 1947 עבר לקיבוץ העירוני אפעל, וב-1950 לגבעת חיים מאוחד. מ-1974 הוא מתגורר במשאבי שדה. ב־1955 הוא התגייס לגולני והשתחרר ב-1959 בדרגת סגן. הוא למד לתואר ראשון ושני בסוציולוגיה באוניברסיטת תל אביב.

בשנים 1969–1971 עבד בתפקידי הסברת פנים וריכוז משלחת צעירי הקיבוץ המאוחד במשמרת הצעירה של מפלגת העבודה. בשנים 1982–1989 הוא ריכז את מחלקת ההדרכה בנוער העובד. בשנים 1975–1990 לימד קורס בסמינר הדו שנתי באפעל בנושא 'החברה הישראלית ותנועת העבודה'.

משנת 1990 פעיל וחוקר ביד טבנקין בחקר תנועת העבודה, כתב מספר ספרים ועשרות מאמרים וטורי דעה בנושאים קיבוציים, חברתיים ופוליטיים בעיתונות הקיבוץ המאוחד (בקיבוץ, מבפנים) ובעיתוני תנועת העבודה "למרחב", דבר" ו"על המשמר".

החל לפרסם שירים ב-1985 ברובם בכתבי העת "שדמות" ו"עיתון 77” והוציא ספר שירה "נוסע בזמן" ב-1998.

## חיים אישיים
יזהר נישא בשנת 1968, לזוג נולדו שתי בנות ובן, שלושה נכדים וארבע נכדות.

## ספרים
* **תנועת העבודה משקיעה לתקווה**, עם עובד, סדרת מן המוקד, 1983.
* **נחלה ללא מנוחה**, רמת אפעל: יד טבנקין - מרכז מחקרי, רעיוני ותיעודי של התנועה הקיבוצית, 1992.
* **נוסע בזמן** (שירה) הוצאת גוונים, 1998.
* **בין חזון לשלטון**: מפלגת אחדות העבודה-פועלי ציון בתקופת היישוב והמדינה, רמת אפעל: יד טבנקין - מרכז מחקרי, רעיוני ותיעודי של התנועה הקיבוצית, 2005.
* **תיקון כולל לישראל**, רמת אפעל: יד טבנקין - מרכז מחקרי, רעיוני ותיעודי של התנועה הקיבוצית, 2009.
* **חזון מצדה**, הוצאה עצמית, 2012.
* **עתיד השמאל בישראל - דעיכה או התחדשות?**, הוצאת פרדס, 2014.
***חלוץ ללא מחנה**, **תולדות הקיבוץ המאוחד בתקופת המדינה, 1948 - 1980**.הוצאת יד טבנקין, 2021.

## מבחר מאמרים
* 
* 
* 
* 
* 
* 
* 
* ישראל הראשונה וישראל השנייה, באתר הזמן הירוק, 27 באוקטובר 2020
* 

## קישורים חיצוניים

* 
* מאמרי אורי יזהר, באתר "הזמן הירוק"
* 
## הערות שוליים

קטגוריה:סופרים ישראלים
קטגוריה:בוגרי אוניברסיטת תל אביב
קטגוריה:גבעת חיים מאוחד: אישים
קטגוריה:משאבי שדה: אישים
קטגוריה:ישראלים שנולדו ב-1937
אסף ברנע

**אסף ברנע** (נולד ב-14 באוקטובר 1967) הוא כדורסלן עבר ישראלי. שיחק בעמדת הפורוורד וגובהו 2.03 מטר. כיום מנהל את קרן ההון סיכון "סנארה ונצ'רס".

## קריירת ספורט
אסף ברנע גדל בקריית חיים שבחיפה, לאם ילידת ישראל ואב יליד רומניה. בגיל 8 החל לשחק כדורסל, וגדל במחלקת הנוער של הפועל חיפה. שירת בצה"ל ב שבחיפה כספורטאי מצטיין.

בעונת 1984/85 שיחק בקבוצת הבוגרים של הפועל חיפה בליגה הלאומית הראשונה. בתום שלוש עונות עבר ליריבה העירונית מכבי חיפה בה שיחק שלוש עונות נוספות. בעונת 1990/91 יצא ברנע לשחק באוניברסיטת סיטון הול. הוא זכה לדקות משחק מועטות בקבוצה שזכתה באליפות הביג איסט של ליגת המכללות, ובתום העונה חזר לישראל. בעונת 1991/92 חתם במכבי ראשון לציון ובסך הכל שיחק במדיה ארבע עונות. ב-1995 הצטרף למכבי ירושלים, ולאחר מכן שיחק שתי עונות בהפועל חולון. בתום השנתיים פרש ממשחק.

במשך הקריירה סבל ברנע מפציעות רבות וקשות, שתיים מהן ברצועה הצולבת. בשנת 1998 בגיל 31, פרש ברנע ממשחק בתום העונה, בשל פציעה בשורש כף היד. בסך הכל שיחק 13 עונות בליגה והשתתף ב-11 משחקים של נבחרת ישראל. על אף היותו שחקן גבוה ברנע היה ידוע ביכולת הקליעה מבחוץ שלו, ביכולת החדירה לסל וכשחקן הגנה מצטיין.

## קריירת עסקים
לאחר פרישתו הקים ברנע סטארט אפ בתחום של מכשור רפואי. לאחר מכן עבד בחברת קומברס בתפקיד של פיתוח עסקי. בשנת 2004 מונה למנהל פיתוח עסקי בחברת מקורות והקים את WaTech (ווטק), המרכז ליזמות ולשיתופי פעולה של החברה. בשנת 2007 מונה למנהל החממה הטכנולוגית כינרות. במהלך כהונתו בתפקיד רכש תאגיד האצ'יסון את החממה. כיום מנהל את קרן ההון סיכון סנארה וונצ'רס המשותפת לחברות טבע ופיליפס.

עד לשנת 2018 שימש ברנע כיושב ראש עמותת ערכים בספורט.

ברנע בוגר תואר ראשון במדעי המדינה ופסיכולוגיה מאוניברסיטת תל אביב ותואר ראשון במשפטים ומנהל עסקים מהמרכז הבינתחומי.

## חיים פרטיים
ברנע מתגורר ברמת השרון עם בת זוגו הילה, והם הורים לשניים.

## קישורים חיצוניים
* פרופיל השחקן, אתר המנהלת
* 
* 

## הערות שוליים

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני הפועל חיפה
קטגוריה:כדורסלני מכבי חיפה
קטגוריה:כדורסלני מכבי ראשון לציון
קטגוריה:כדורסלני מכבי ירושלים
קטגוריה:כדורסלני הפועל חולון
קטגוריה:כדורסלני אוניברסיטת סיטון הול
קטגוריה:מנכ"לים ישראלים
קטגוריה:חיפה: כדורסלנים
קטגוריה:בוגרי אוניברסיטת תל אביב
קטגוריה:בוגרי המרכז הבינתחומי הרצליה: משפטים
קטגוריה:קריית חיים: אישים
קטגוריה:ישראלים שנולדו ב-1967
דן פרדנבורג

**דן פרדנבורג** (באנגלית: **Dan Fredenburgh**; נולד ב-1968) הוא שחקן ותסריטאי בריטי הידוע מהופעותיו בסרטים "זהות אבודה" (2007), "אהבה זה כל הסיפור" (2003) ובמיני-סדרה "אמה" עיבוד של ה-BBC לרומן באותו שם מאת ג'יין אוסטן בה גילם את ג'ון נייטלי.

## ביוגרפיה
פרדנבורג נולד בקלפהאם שבלונדון, אנגליה וגדל בקומונה. מגיל עשר הוא גר בצפון לונדון.

מאז שסיים את לימודיו ב- Arts Educational Schools עבד פרדנבורג בקולנוע, בתיאטרון ובטלוויזיה.

כתסריטאי כתב פרדנבורג מספר סרטים באורך מלא ותוכניות טלוויזיה. הבולט שבהם הוא הסרט "Broken Lines" בכיכובם של פול בטאני, דוראלי רוזה ואוליביה ויליאמס. הסרט נבחר להשתתף בפסטיבל הסרטים של ונציה ובפסטיבל הסרטים של לונדון. הסרט היה מועמד לפרס המבקרים FIPRESCI.

ב-2002 הוענק לפרדנבורג פרס איאן צ'ארלסון על הופעתו בתפקיד הראשי במחזה "הנסיך מהומבורג" בהפקה של הלהקה השייקספירית המלכותית.

ברדיו הופיע פרדנבורג בדרמה "Tender Is The Night" ששודר ברדיו 4 של ה-BBC.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:תסריטאים בריטים
קטגוריה:אנגלים שנולדו ב-1968
הייתי בגן עדן

"**הייתי בגן עדן**" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור בפברואר 1999, כסינגל השני מתוך אלבומה השישי כמו סינדרלה, על ידי חברת התקליטים אבי גואטה הפקות בע"מ.

## רקע וכתיבה
השיר נכתב על ידי אהוד מנור והולחן על ידי שמעון בוסקילה. על יצירת השיר סיפר מנור: .

תחילה, הוצג השיר כמועמד למצעד הפזמונים של רשת ג' בפברואר 1999, אך בהמשך לא הצליח להיכנס.

## הצלחת השיר
השיר זכה להצלחה רבה, והפך לאחד מהשירים הכי מוכרים של חדד, כאשר זכה למספר רב של גרסאות כיסוי וביצועים של זמרים ישראלים. בעקבות הצלחת האלבום כמו סינדרלה, הופיעה חדד לראשונה בהיכל התרבות בתל אביב כשהיא בת 21 בלבד.

מלחין השיר, שמעון בוסקילה, הקליט גרסה משלו לשיר עבור פסקול הסרט "סימה וקנין מכשפה", שעלה בשנת 2003. גרסתו לשיר נכללה באלבומו הראשון, "מחפש חבר קרוב", שיצא באותה שנה. באותה שנה הקליטה גם דורית ראובני גרסה לשיר, זמן קצר לאחר שחדד הקליטה גרסה מחודשת לשיר "היום היום" ששרה במקור ראובני כסולנית שלישיית פיקוד מרכז. על גרסתה לשיר סיפרה ראובני: "שרית חדד לקחה את 'היום היום' המיתולוגי, והביאה אותו אחרי 30 שנה לקהל שלא ידע אותי... החלטתי לתת לה 'קונטרה' עם השיר הזה".

בשנת 2005 ביצעו הזמרים עדי כהן, מיקי קם, שלומי שבת והראל מויאל גרסת כיסוי לשיר זה במסגרת ההצגה "כמו בסרט".

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים על גן עדן
קטגוריה:שירים על כאב לב
מיר-2

[ממוזער|מודול בסיס לתחנת "מיר-2" (עם הספינה "[פרוגרס M1-3" העוגנת לצדה) ששימש מאוחר יותר כחלק מהמקטע הרוסי "זבזדה" עבור תחנת החלל הבינלאומית.]]
**"מיר-2"** (ברוסית: **Мир-2**) הוא פרויקט סובייטי ומאוחר יותר רוסי לבניית תחנת החלל מהדור הרביעי. השם המקורי – "סאליוט-9" (DOS 7).

תחנת בסיס נוצרה באמצע שנות ה-80 של המאה ה-20 כתחליף ליחידת הבסיס של תחנת "מיר-1" במקרה של תאונה אצל האחרונה. ניסוי המשגר "אנרגיה" רב העוצמה אפשרה להגדיל במידה ניכרת את התחנה. ב-14 בדצמבר 1987 הפרויקט החדש אושר על ידי מנהל תאגיד אנרגיה יורי סמיונוב.

התחנה תוכננה לכלול את המרכיבים הבאים:

* רציף מסלולי (במשקל 90 טון, שוגר באמצעות "אנרגיה").
* יחידת הבסיס.
* חוות ופאנלים קולטי השמש.
* יחידת שירות.
* מודל למחקר ביוטכנולוגיה.
* יחידה טכנולוגית.
* 2 מודולים למחקר.

בינואר 1988, בשל מדיניות הגלסנוסט, מידע אודות עיצוב התחנה הופיע לראשונה בדפוס. אבל ב-1989 כל העבודות עליו הוקפאו. עד 1991 התברר כי לא ניתן להסתמך על השימוש בטיל "אנרגיה", עקב העלות הגבוהה של הבנייה.

בנוסף, מימון תוכנית החלל הרוסית ירד בהתמדה. בשל כך, התוכנית להקמת התחנה תוקנה. המודולים עבור מיר-2 נוצרו מחדש כדי להחליף בהדרגה את תחנת "מיר-1" הישנה. ההתקנה המלאה במקרה הזה הייתה אמורה להסתיים בשנת 2000. עם זאת, ב-24 בנובמבר 1992 המעצבים בחנו מחדש את הפרויקט. תחנת הבסיס הייתה אמור לשמש כחוות מחקר, מבחינה מבנית דמתה למבני חלל דומים כמו "Rapana" ו-"Sophora". בקצה אחד של החווה הזאת היו אמורים למקם קולטי שמש ומהצד השני פאנלים סולאריים. החלק המרכזי של החווה תוכנן לעגן לפחות 5-6 מודולים גדולים. בפריסה זו קל היה לראות את ההשפעה מתחנות החלל האמריקאיות, "פרידום" ו"פרד".

העדר המימון ושינוי המצב הפוליטי במדינה בעקבות מדיניות הפיוס עם המערב מנעו מלתרגם רעיונות אלה למציאות. רוסיה ב-1993, מיקדה ט\את מאמציה ביצירת מקטע משלה בתחנת החלל הבינלאומית, אשר השתמשה ברכיבים שפותחו במקור עבור מיר-2 ובעיקר מודול "זבזדה".

## ראו גם
* תחנת חלל
* תחנת החלל הבינלאומית
* Skylab
* מיר
* סאליוט
## קישורים חיצוניים

קטגוריה:תוכנית החלל הרוסית
קטגוריה:תוכנית החלל הסובייטית
לוי בן יצחק ירושלמי

הרב **לוי בן יצחק ירושלמי** (1681, ירושלים, האימפריה העות'מאנית – 11 באוגוסט 1752, טימישוארה, ממלכת הבסבורג) היה הרב הראשי האשכנזי ובהמשך גם הספרדי של יהודי בלגרד. ב-1739 עבר לטימישוארה, וכיהן בה כרב הראשי האשכנזי עד מותו.

## קורות חייו
לוי בן יצחק ירושלמי נולד בירושלים ובה הוסמך לרבנות. ב-1699 עבר לבלגרד וכיהן כדיין בקהילה האשכנזית. ב-1720 נמנה עם עשרת הדיינים אשר חתמו על כתב מינויו של הרב בנימין זאב (וולף) יפה מרגליות שלזינגר לרב הראשי האשכנזי של בלגרד. הרב שלזינגר עזב את התפקיד תוך זמן קצר יחסית, ככל הנראה מחמת גילו ומצב בריאותו, והרב לוי בן יצחק ירושלמי מונה במקומו לרב הראשי של הקהילה האשכנזית בבלגרד. המועד המדויק בו התמנה לרב אינו ידוע, אך בספרי שאלות ותשובות מ-1724 הוא כבר מתועד כרב הראשי האשכנזי. הרב ירושלמי שלט ביידיש ובלאדינו.

ב-1724 התחולל סכסוך בתוך הקהילה הספרדית, שהתפצלה לשני קהלים: בראש האחד עמד הרב הספרדי הראשי, ששמו או כינויו היה מוֹרֶנוֹ; ואילו הקהל השני פנה לרב ירושלמי כדי שיעמוד בראשו. הדבר הוביל לסכסוך אישי בין הרב מורנו לרב ירושלמי, והסכסוך מתועד בשאלות שהופנו לרב משה אמריליו מסלוניקי. הרב מורנו החתים את בני הקהל הספרדי אשר בראשו עמד, על כתב הסכמה, בו נכתב שחל איסור למנות רב לקהילה שאינו ספרדי. ככל הנראה מרבית החותמים לא ידעו על מה חתמו. לאחר מספר חדשים התפייסו שני הרבנים; הרב מורנו החליט לעלות לארץ ישראל, והמליץ בפני קהל הספרדים לקבל באופן זמני את לוי יצחק ירושלמי כרב הקהילה הספרדית, משום שהוא "דיין מצוין, מכיר את לשוננו, בקיא במנהגינו ואינו נדמה לשאר האשכנזים".

הרב מורנו יצא לקושטא ושם חיפש לו מחליף, אך הקהילה בבלגרד לא יכלה לשאת בעלויות השכר שדרשו הרבנים השונים. עד 1728 כיהן הרב ירושלמי כממלא מקום הרב הספרדי הראשי ללא שכר. בשנה זו הודיע לקהילה הספרדית שאינו יכול לשאת בנטל המשרה ללא שכר, וכי עליהם למנותו במינוי קבע או למצוא לו מחליף. לאחר מספר ניסיונות כושלים למצוא מחליפים, החליטו הספרדים למנות את הרב ירושלמי לרבם. עם זאת, בשל כתב ההסכמה עליו חתמו ארבע שנים קודם לכן, התעורר קושי הלכתי במינוי. העניין הובא להכרעתו של הרב משה אמריליו, אשר ביטל את כתב ההסכמה. ב-1730 מונה הרב ירושלמי רשמית גם לרב הראשי הספרדי.

מתועד כי בעת מתן פסקי הלכה בקהלי הספרדים נהג לפי הלכות הרמב"ם, ובעת שפסק הלכה בקהל האשכנזי נהג לפי הלכות הרמ"א. הרב לוי בן יצחק ירושלמי התייעץ, ניהל דיונים הלכתיים, וזכה להערכה מרבנים אשכנזים וספרדים. מאוזכר על ידי הרב מאיר איזנשטט בספר השאלות והתשובות שלו "פנים מאירות" וכן על ידי הרב משה אמריליו בספר השו"ת "דבר משה". הוא מתואר כ"תלמיד חכם מובהק ובעל הוראה מוסמך". ב-1735 הוצא לאור על ידי בית הדפוס העברי בזוּלְצְבָּאך  (בגרמנית: Sulzbach-Rosenberg) ספרו "בן אבות הלוי" העוסק בפרקי אבות. הספר אבד.

ב-1739, במהלך המלחמה העות'מאנית-רוסית (1735–1739), השתלטו העות'מאנים מחדש על בלגרד. הרב לוי בן יצחק ירושלמי עזב לטימישוארה, ומונה בה לרב הראשי של הקהילה האשכנזית. ב-1752 נפטר הרב ירושלמי בטימישוארה, ובה נקבר.

## הערות שוליים

קטגוריה:בלגרד: רבנים
קטגוריה:רבנים: אחרונים
קטגוריה:ילידי 1681
קטגוריה:נפטרים ב-1752
המקטע הרוסי בתחנת החלל הבין-לאומית

ממוזער|300x300 פיקסלים|תצורת המודול הרוסי, 2010.
ממוזער|הדמיית מראה המודול הרוסי לאחר חיבור "נאוקה" לתחנת החלל הבין-לאומית.
ממוזער|תרשים מראה המודול, נכון לנובמבר 2021.
**המודול הרוסי בתחנת החלל הבין-לאומית** (ברוסית: **Российский сегмент МКС**) הם מודולים ומתחמים המרכיבים את תחנת החלל הבין-לאומית ושייכים לתאגיד החלל הרוסי רוסקוסמוס. מודולים אלה היו החלקים הראשונים שהרכיבו את תחנת החלל הבין-לאומית ובייחוד מודול זאריה הוותיק.

## רכיבים
### פעילים

### יצאו משירות

## ראו גם
*תחנת החלל המסלולית הלאומית
## קישורים חיצוניים

* המודול הרוסי באתר האינטרנט של תאגיד החלל הפדרלי
* המודול הרוסי באתר האינטרנט של תאגיד "אנרגיה"

## הערות שוליים

קטגוריה:תוכנית החלל הרוסית
קטגוריה:רכיבי תחנת החלל הבין-לאומית
Forever (אלבום של עפרה חזה)

***Forever*** (בעברית: **לנצח**) הוא אלבום הרמיקס של הזמרת-יוצרת הישראלית עפרה חזה. האלבום יצא לאור ב-25 במרץ 2008, על ידי חברת התקליטים אדל רקורדס.

## רקע
האלבום מכיל רמיקסים של שירים משני אלבומיה הבינלאומיים שיצאו בסוף שנות ה-80: *[[Shaday]]* ו-*[[Desert Wind]],* האלבום הישראלי "שירי תימן" וכן שיר חדש "The Poem", שמכיל הקראה של חזה לשירים של רחל המשוררת, "ידיך רכות", "להקיץ ולדעת", "בלילה" ו"במו ידי" שהוקראו במסגרת תוכנית הרדיו השבועית של חזה ברדיוס 100FM משנת 1995.

האלבום יצא בשנת 2008, לציון 20 שנים לפריצתה של חזה באירופה.

גרסאות אלבום הרמיקסים שיצאו ברוסיה וגרמניה כללו בתוכן 14 רצועות, בעוד שהגרסה הסטנדרטית של אלבום הרמיקסים כוללת 16 רצועות בסך הכל. בגרסה הסטנדרטית של אלבום הרמיקסים נכללים שני רמיקסים נוספים ל-"Im Nin'alu".

## רשימת רצועות

## קישורים חיצוניים
*Forever באתר AllMusic
*Forever באתר Discogs
*Forever באתר Spotify
*Forever באתר Apple Music

## הערות שוליים

קטגוריה:אלבומי עפרה חזה
קטגוריה:אלבומי רמיקס באנגלית
ברבי הנסיכה וכוכבת הפופ

**ברבי הנסיכה וכוכבת הפופ** (באנגלית: **Barbie: The Princess & the Popstar**) הוא סרט אנימציה מוזיקלי אמריקאי-קנדי המבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל". 

הסרט הופץ ב-DVD על ידי חברות "Universal Pictures Home Entertainment" ו-"Rainmaker Entertainment Inc.". בבריטניה הופץ הסרט לראשונה ב-27 באוגוסט 2012, ובישראל הוא שודר לראשונה בשנת 2012 בערוץ הילדים בדיבוב לעברית. 

זהו סרט ה-23 מסרטי הזיכיון של סרטי ברבי, והסרט השני של סרטי "ברבי" המבוסס על הסיפור "בן המלך והעני" שכתב מארק טוויין (הסרט הראשון היה "ברבי הנסיכה ובת הכפר", אשר סרט זה מהווה לו רימייק). אורך הסרט הוא 86 דקות, ושפת המקור שלו היא אנגלית.

## תקציר העלילה
הסרט מספר על הנסיכה טורי אשר חולמת להיות כוכבת פופ ולצאת להרפתקאות, ועל כוכבת הפופ קירה אשר חולמת להיות נסיכה במקום קבוע. יום אחד שתי הבנות נפגשות, ובעזרת הכתר של טורי והמיקרופון של קירה, שתי הבנות מחליפות את המראה למראה של אחת של שנייה. טורי מלמד את קירה איך להיות נסיכה, וקירה מלמדת את טורי איך להיות כוכבת פופ. במהלך הסרט הן מגלות איך זה להיות מישהי אחרת, עוברות הרפתקאות, מסתבכות, ומבינות שהכי טוב להיות מי שהן.

## הדמויות והמדבבים
במאי הדיבוב בעברית היה עמי מנדלמן, ומפיקי הדיבוב היו יעל אללוף ודן שצברג. 

## פסקול

#### שירי הסרט כפי סדר הופעתם בסרט

# Here I Am / Princesses Just Want to Have Fun
# I Wish I Had Her Life
# To Be a Princess / To Be a Popstar
# Perfect Day
# Look How High We Can Fly
# (Here I Am (Tori Version
# Princess & Popstar Finale Medley
# Princesses Just Want to Have Fun
# (Here I Am (Keira Version 

#### הערות

* השיר Princesses Just Want to Have Fun הוא עיבוד לשיר Girls Just Want to Have Fun מאת הזמרת האמריקאית סינדי לאופר.
*השיר To Be a Princess / To Be a Popstar הוא רימייק לשיר To Be a Princess מתוך הסרט "ברבי הנסיכה ובת הכפר", אשר סרט זה מבוסס עליו. השיר מושר בסצנה דומה בה דמותה של קירה הזמרת (כמו אריקה השואפת להיות זמרת) לומדת כיצד להיות נסיכה, בעודה משנה את הופעתה לארשת של הנסיכה.
*שני השירים האחרונים מושמעים בזמן כתוביות הסיום בסרט.

## ראו גם
* ברבי
* סרטי ברבי
* בן המלך והעני 

## קישורים חיצוניים
* 

קטגוריה:סרטי 2012
קטגוריה:סרטים באנגלית
קטגוריה:סרטים אמריקאיים
קטגוריה:סרטים קנדיים
קטגוריה:סרטי הנפשה אמריקאיים
קטגוריה:סרטי הנפשה קנדיים
הנסיכה וכוכבת הפופ
קטגוריה:סרטים אמריקאיים מבוססי ספרים
קטגוריה:סרטי הנפשה מוזיקליים
קטגוריה:סרטי אנימציה ממוחשבת
קטגוריה:סרטים המבוססים על בובות אופנה
קטגוריה:סרטי אנימציה על ידידות
טמרלאן טמנוב

**טמרלאן רוסלנוביץ' טמנוב** (ברוסית: **Тамерла́н Русла́нович Тме́нов**; נולד ב-27 ביולי 1977) הוא ג'ודוקא עבר רוסי אשר התחרה בקטגוריית המשקל הכבדה (מעל 100 ק"ג).

## קריירה
טמנוב התחרה שלוש פעמים במשחקים האולימפיים בשנים 2000, 2004 ו-2008. בסידני 2000 הוא זכה במדליית הארד ובאתונה 2004 זכה במדליית הכסף בקטגוריית המשקל מעל 100 ק"ג.

טמנוב מחזיק בארבע מדליות מאליפויות העולם, שתי מדליות כסף (2005 ו-2007) ושתי מדליות ארד (1997 ו-2003). באליפויות אירופה הוא זכה בעשר מדליות. שבע מדליות זהב (1998, 1999, 2001, 2002, 2003, 2005 ו-2008), מדליית כסף (2000) ושתי מדליות ארד (2004 ו-2006).

במהלך הקריירה טמנוב זכה במדליות רבות בתחרויות מהסבב העולמי וביניהן מדליות מטורנירי טוקיו ופריז היוקרתיים. כמו כן הוא התחרה שש פעמים באליפות רוסיה ובכולן זכה במדליית הזהב.

## רשימת הישגים חלקית מטורנירים בסבב העולמי

## קישורים חיצוניים

## הערות שוליים

קטגוריה:ג'ודוקא רוסים
קטגוריה:אלופי אירופה בג'ודו
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת סידני (2000)
קטגוריה:רוסים שנולדו ב-1977
חלומו של הנרי

**חלומו של הנרי** הוא סרט קולנוע ישראלי משנת 2003, בבימויו של איתן גרין שגם כתב את התסריט. עם מנשה נוי, יונתן השילוני והלנה ירלובה בתפקידים הראשיים.

## תקציר העלילה
הנרי אטיאס (מנשה נוי) עובד כאחראי למחסן ציוד באחד מבתי הספר לקולנוע בישראל. לפני כן עבד שנים רבות בתפקידים שונים של הפקות קולנוע וטלוויזיה ועמד לביים סרט משלו אלא שתאונת דרכים שבה נהרגה אשתו אילצה אותו להפסיק את הבימוי ולהתמקד בבנו הקטן עמי (יונתן השילוני). לאחר מספר שנים נישא לאווה (הלנה ירלובה) ונולדה להם בת.

הנרי מרגיש שהוא יודע ובעל ניסיון יותר מהמורים. הוא אהוד על התלמידים ויועץ להם בענייני עשיית סרטים למורת רוחם של חברי הסגל האחרים ובעיקר של המורה שרגא (רוני ניניו) שבפניו הוא נאלץ להתנצל בנוכחות המנהלת ד"ר ברדוגו (גבריאלה ורנר).

הנרי הוא בן 45 וחלומו הוא לעשות סרט בעצמו בעיקר כדי להראות לסגל בית הספר כי הוא מסוגל לכך. אין לו תקציב והוא פונה לתלמידים לעזרה.

התלמידה גאולה (תהל רן) מציעה לו תסריט המבוסס לדעתה על סיפור משפחתה. התלמידה שירלי (תמי לוי אלדר) מתנדבת להיות עוזרת הפקה וכן שאר התלמידים. מספר שחקנים וביניהם אלכס מרקוביץ (מוטי כץ) מסכימים לעבוד עבורו ללא תשלום. אווה נוסעת עם התינוקת למשפחתה במוסקבה והנרי מחליט שזה הזמן להתחיל לעבוד על הסרט. חלק מהצילומים נערכים בדירה של אמו (דינה דורון). הוא מחליט לשבץ את עמי בן ה-13 לתפקיד ראשי בסרט למרות שאין לו ניסיון קודם. עמי הוא ילד מופנם שחווה טראומה בעקבות התאונה ובעקבות נישואי אביו בשנית. הוא יודע לחקות קולות של חיות ומכוניות.

העבודה על הסרט נתקלת בקשיים רבים, בעל המלון מסרב לתת להם לצלם והמחסנאי אברי (שלמה וישינסקי) נשלח לבית הספר לקחת מהם את המצלמה. הנרי מיואש ובחלומו הוא רואה את אסי דיין ומבקש ממנו עזרה אך אסי מסרב. עמי מעודד אותו ומפגיש אותו עם הנרי אוחיון שאותו הנרי העריץ בילדותו ולכן שינה את שמו מאברהם להנרי.

לבסוף מסכים אבא של גאולה (אברהם מור) שהצילומים ייערכו בבית המלון שלו בטבריה והנרי מצליח לסיים את הסרט ובסיום הוא ועמי מקבלים בשמחה את אווה והתינוקת בנמל התעופה בן-גוריון.

## שחקנים

## קישורים חיצוניים

* 
* ״חלומו של הנרי״, הסרט המלא לצפייה בתשלום באתר הארכיון ישראלי לסרטים - סינמטק ירושלים

קטגוריה:סרטים ישראליים משנת 2003
קטגוריה:סרטים בעברית
קטגוריה:סרטי דרמה ישראליים
קטגוריה:סרטי איתן גרין
שלמה שלם

הרב **שלמה שלם בן חיים יחיאל כהן** (בכתב לטיני: **Solomon Salem**; 1705, אדירנה, האימפריה העות'מאנית – 1781, אמסטרדם, הולנד) היה הרב הראשי של יהודי וידין, יהודי סופיה, יהודי בלגרד והקהילה הפורטוגזית של אמסטרדם.

## קורות חייו
שלמה בן יחיאל שלם נולד באדירנה, שם למד אצל הרב אליעזר נחום ואצל הרב רפאל יעקב אברהם גירון. כיהן כרב הראשי של יהודי וידין וב-1740 נתמנה לרב הראשי של יהודי סופיה לאחר פטירתו של קודמו הרב דניאל דוד אשטרוג. ב-1752 הגיע הרב שלם לבלגרד לצורך מנוחת החלמה. בעת הגעתו הייתה הקהילה ללא רב ראשי לאחר עזיבתו של הרב נתן גינצבורג. פרנסי הקהילה ונכבדיה פנו אל הרב שלם בבקשה שיכהן כרב הראשי. הרב נאות בתנאי שיוכל לצאת מבלגרד לערים שונות לצורך הדפסה ופרסום חיבוריו. לאחר מינויו השיא את בתו לדוד בנו של ראש הקהל דוד רוּסוֹ.

הרב שלם נעדר מבלגרד לתקופות ממושכות ולא התפנה לטפל בענייני הקהילה. ב-1761 התיישב באמסטרדם ומונה לרב הקהילה הפורטוגזית. הרב שלם סירב לוותר על תואר הרב הראשי של בלגרד, והמשיך לקבל משכורת מהקהילה, אף על פי שלא שב לבלגרד. הרב דוד פארדו התמנה לממלא מקום הרב הראשי של בלגרד, אך עזב לסרייבו, מאחר שלא ניתן היה למנותו לרב הראשי כל עוד הרב שלמה שלם היה בחיים. במהלך תקופת כהונתו של הרב שלם באמסטרדם התפרסמו כתביו "שונה הלכות" ו"לב שלם".

בשנת תקל"ח החיד"א שהה בקהילת אמסטרדם, ובחיבורו מעגל טוב מתאר שיחות שניהל עם הרב שלם, וכותב תמצית של חמישה דרושים ששמע ממנו.

הרב שלמה בן יחיאל שלם הלך לעולמו באמסטרדם ב-1781 והוא בן 76.

## חיבוריו
* **דברי שלמה** (פרנקפורט התקי"ג) – דרשות על התורה
* **שונה הלכות** (אמסטרדם התקכ"ב) פלפול חריף על ספר הלכות גדולות
* **לב שלם** (אמסטרדם תקל"ג) – פירוש על ספר משנה תורה לרמב"ם.
* **נחמד למראה** – חיבור זה לא הגיע לידינו. קיומו נודע מאזכוריו מספר פעמים בספרו 'דברי שלמה'. יש המשערים שהוא אחד מן הכתבים שנשרפו לרב שלם בשריפה כפי שכתב בהקדמת ספרו 'לב שלם'.

## לקריאה נוספת
צבי לוקר, **הרב שלמה בן יחיאל שלם: דרך עלייתו לכס הרבנות בק"ק 'תלמוד תורה' שבאמסטרדם**, מחקרים על תולדות יהדות הולנד, 5 (תשמ"ח), עמ' 113–133.

## קישורים חיצוניים
* יעקב שמואל דה סילבה רוזה, תולדות היהודים הפורטוגזים באמסטרדם 1925-1593, באתר אוניברסיטת גתה בפרנקפורט 
* הספר שונה הלכות, באתר גוגל בוקס
* 
* 

## הערות שוליים

קטגוריה:בלגרד: רבנים
קטגוריה:סופיה: רבנים
קטגוריה:רבנים הולנדים
קטגוריה:רבנים בולגרים
קטגוריה:רבנים: אחרונים
קטגוריה:האימפריה העות'מאנית: רבנים
קטגוריה:אמסטרדם: רבנים
קטגוריה:ילידי 1705
קטגוריה:נפטרים ב-1781
קמיל בצ'יו

**קמיל בצ'יו** (ברומנית: **Camil Baciu**; 21 ביוני 1926 – 22 באפריל 2005) היה מהנדס, עיתונאי וסופר מדע בדיוני יהודי-רומני-צרפתי.

## קורות חיים
בצ'יו נולד בגאלאץ, רומניה, במשפחה יהודית, בשם Camillo Kaufman. הוא למד בבית הספר התיכון "וסילה אלכסנדרי" בעיר הולדתו והנדסה במכון הפוליטכני של בוקרשט עם התמחות במשאבות ומאווררים. הוא עבד שבע שנים במקצועו, אולם בהמשך פנה לכיוון אחר, כתיבת פרוזה ומחזאות. היה עיתונאי ב-Flacăra (הלהבה) ואסף בדיחות. הוא יצא לשיט בסירה משערי הברזל ועד הדלתה של הדנובה והעביר רשימות על כך לעיתונו.

בצ'יו היה חבר יחד עם יורדן קימט בקבוצה אנטי פשיסטית בתקופת מלחמת העולם השנייה והשניים היו חברים עם גאורגה אורסו, שלושתם תושבי גאלאץ.

בצ'יו היגר ב-1969 לליון, בצרפת. ב-1970 הוציא לאור את הגיליון הראשון והיחיד של כתב העת "Le Chronogonmoscopographe", שניתן חינם למי שהצליח בניסיון הראשון לבטא את שמו. הוא עבר לפריז, שם עבד במפעלי רנו.

הוא נסע לישראל, שם הכיר ישראלית, והתחתן איתה ולזוג נולד צמד תאומים.

בצ'יו ייסד את תיאטרון הפנטומימה Neutrino בליון. ב-1974 כתב את המחזה "Pledoarie pentru Augustin", שהוצג ב-Théâtre de l’Atelier, בפריז. הוא הירצה בפני קהלים בבלגיה ובישראל.

## מספריו
* 1956 Nu departe de castelul prințesei (לא רחוק מארמון הנסיכה), ספר מסע בסגנון ריאליזם סוציאליסטי.
* 1957 Împreuna cu nene Iani (יחד עם דוד יאני), ספר ילדים.
* 1961 Experiența "Colombina" (הניסוי קולומבינה), שני כרכים, מדע בדיוני מגויס נגד הנשק הגרעיני.
* Revolta creierilor 1962 (מרד המוחות), מדע בדיוני העוסק בשימוש ברובוטים ומאבק המעמדות.
* Planeta cubică 1964 (כוכב הלכת הקובי), מדע בדיוני.
* Legea cea mare 1964 (החוק הגדול)
* Met... 1964 (מט...) מדע בדיוני
* 1964 Aragua (ארגואה) מדע בדיוני
* Soarele portocaliu 1965 (השמש הכתומה)
* Mașina destinului 1966 (מכונת הגורל)
* Ienicec 1967 (יניצ'ק) מדע בדיוני.
* Grădina zeilor 1968 (גן האלים), מדע בדיוני, נחשב לשיא יצירתו.

## קישורים חיצוניים
* Să nu-l uităm pe Camil Baciu 
* Camil Baciu, Mașina Destinului, 371 עמודים 
* Cum s-a sfârșit Camillo (Camil Baciu) 

קטגוריה:מהנדסים יהודים רומנים
קטגוריה:מחזאים יהודים צרפתים
קטגוריה:סופרים יהודים רומנים
קטגוריה:עיתונאים יהודים רומנים
קטגוריה:סופרי מדע בדיוני רומנים
קטגוריה:סופרי מדע בדיוני יהודים
קטגוריה:סופרי ילדים ונוער רומנים
קטגוריה:סופרי ילדים ונוער יהודים
קטגוריה:צרפתים שנולדו ב-1926
קטגוריה:רומנים שנולדו ב-1926
קטגוריה:רומנים שנפטרו ב-2005
קטגוריה:צרפתים שנפטרו ב-2005
מצמוץ קשבי

בפסיכולוגיה, **מצמוץ קשבי** (באנגלית: **Attentional blink**) היא תופעה של זיהוי המטרה הראשונה בלבד כאשר מתבקשים לאתר שתי מטרות עוקבות בתוך סדרת גירויים. לתקופת זמן מסוימת, לא מצליחים לזהות את המטרה השנייה. 
ניתן לבחון תופעה זו בעזרת פרדיגמת RSVP (תצוגה מהירה של גירויים; Rapid serial visual presentation).

המושג הוצע לראשונה ב-1992 על ידי ריימונד, שפירו וארנל, אף שהתופעה ידועה כנראה עוד מלפני כן.

## ראו גם
* עיוורון קשבי

## קישורים חיצוניים
* נירית סואץ, שאלת האוטומטיות בהשפעת מספר השכנים הסמנטיים על עיבוד מילה באמצעות בחינת האינטראקציה עם אפקט ה-attentional blink, אוניברסיטת בן-גוריון, מרץ 2013

## הערות שוליים

קטגוריה:קוגניציה
קטגוריה:קשב